recursal/SuperWikiNEXT-32B huggingface dataset:
***নীল দাঁড়িওয়ালা*** একটি ফরাসি লোককথা, চার্লস পেরোলের লেখা সংস্করণটিই বর্তমানে সবচেয়ে বেশি প্রচলিত। গল্পটি প্রথম প্রকাশিত হয় প্যারিসে ১৬৯৭ সালে জানুয়ারিতে হিস্ট্রিস অও কন্তেস দ্যু টেম্পস প্যাসে নামক (বাংলা: হারানো সময়ের গল্পগাঁথা) বইয়ে,  বইটি পেরোলের আটটি রূপকথার সংগ্রহ। নীল দাঁড়িওয়ালা থেকে অনুপ্রাণিত হয়ে এপর্যন্ত অনেক কিংবদন্তি, চলচ্চিত্র, সাহিত্য রচিত হয়েছে।

কাহিনী
------

নীল দাঁড়িওয়ালা প্রভূত সম্পদ আর ক্ষমতার অধিকারী একজন সম্ভ্রান্ত পুরুষ। কৌতুহলোদ্দীপক ব্যাপার হচ্ছে, তিনি যে তরুণীকেই বিয়ে করেন, সেই রহস্যজনকভাবে গায়েব হয়ে যায়। এভাবে তিনি বেশ কয়েকজন সুন্দরী তরুণীকে বিয়ে করেছেন। নীল দাঁড়িওয়ালা যখনই প্রতিবেশীদের বিয়ের জন্য প্রস্তাব দিতেন, তাদের মেয়েরা আতঙ্কে সন্ত্রস্ত হয়ে পড়তো। তার আয়োজিত এক চমৎকার ভোজসভায় তিনি বিয়ের জন্য দুই বোনকে পছন্দ করেন; কিন্তু তাদের কেউই এতে রাজি ছিলোনা। তিনি তাদের তার সাথে দূরবর্তী অঞ্চলে এক বিলাসবহুল জীবনের স্বপ্ন দেখান। অবশেষে ছোটবোন তাকে বিয়ে করতে সম্মত হয়।

বিয়ের পর নীল দাঁড়িওয়ালা বসবাসের জন্য সস্ত্রীক গ্রামাঞ্চলে চলে যান। তিনি  *স্যাতাও* এর চাবি ছড়া স্ত্রীর হাতে তোলে দিয়ে একটি গোপন কামরা ব্যতীত বাড়ির সবকিছু ইচ্ছেমাফিক ঘোরে দেখার অনুমতি দেন। তার আদেশের ব্যতিক্রম হলে এর পরিণতি সুখকর হবেনা বলে স্ত্রীকে পুনরায় সতর্ক করেন। তিনি স্ত্রীর হাতে চাবি অর্পণ করে চলে যান। মেয়েটি তার বোন অ্যানা, বন্ধুবান্ধব আর কাজিনদের আমন্ত্রন জানিয়ে এক মিলনসভার আয়োজন করে। এদিকে গোপন কামরায় কী থাকতে পারে, এই ভাবনা মেয়েটিকে কুঁরে কুঁরে খাচ্ছিলো। অবশেষে সে নিজের কৌতূহলের কাছে হার মানলো; মিলনসভার সবার চোখকে ফাঁকি দিয়ে সে গোপন কামরায় প্রবেশ করলো।

কামরায় প্রবেশ করতেই সে আতঙ্কে জমে গেলো। রক্তে ভেসে যাচ্ছে ঘর, দেয়াল থেকে হুকের সাথে সাথে ঝুলছে সারি সারি লাশ। লাশগুলো যে কার বুঝতে বাকি রইলোনা তার। নীল দাঁড়িওয়ালার প্রাক্তন স্ত্রীদের নির্মম পরিণতি দেখে কখন যে রক্তমাখা মেঝেতে চাবিছড়া পড়ে গিয়েছিলো বুঝতেই পারলোনা সে। যখন বোধ ফিরে এলো চাবিছড়া নিয়ে দ্রুত ঘর ত্যাগ করলো সে। চাবি থেকে রক্ত মোছার জন্য সে পাগলের মতো ধৌত করতে লাগলো। কিন্তু বিশেষ ক্ষমতা সম্পন্ন এই চাবি থেকে রক্তের দাগ মুছতে ব্যর্থ হল সে। নিজের আসন্ন বিপদ বুঝতে পেরে নিজের বোনকে সব ঘটনা খুলে বললো। তারা কাল সকালেই এ জায়গা থেকে পালানোর জন্য একটা পরিকল্পনা করলো।

পরদিন সকালে অপ্রত্যাশিতভাবে দৃশ্যপটে নীল দাঁড়িওয়ালার আবির্ভাব ঘটলো। রক্তমাখা চাবিছড়া দেখে বুঝতে বাকি রইলোনা কী ঘটেছে। অন্ধ ক্রোধে স্ত্রীর দিকে তেড়ে গেলে সে, মেয়েটি রাগে উন্মত্ত স্বামীর কাছে বড় বোনের সাথে শেষবারের মতো দেখা করতে চাইলো । কিন্তু সে কোনো কথাই শোনতে রাজি নয়, যেন এক খুনে নেশা পেয়ে বসেছে তাকে। মেয়েটিকে আঘাত করতে উদ্যোত হতেই মেয়েটির বড় বোন এবং ভাই উপস্থিত হলো। বোনকে বাঁচাতে তারা নীল দাঁড়িওয়ালাকে হত্যা করলো।

নীল দাঁড়িওয়ালার সমস্ত সম্পদের উত্তরাধিকার হলো মেয়েটি। তার ভাই বোনদের বিয়ে দিতে এই সম্পদের খানিক খরচ করলো সে। অবশেষে নিজেও বিয়ে করলো। নীল দাঁড়িওয়ালা নামক অভিশপ্ত অতীত ভুলে নতুন জীবন শুরু করলে সে।

তথ্যসূত্র
---------

1. ↑  চিসাম, হিউ, সম্পাদক (১৯১১)। "Bluebeard"। *ব্রিটিশ বিশ্বকোষ* (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Charles Perrault (1628–1703)"। CLPAV। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
শিপ রক-কে বলা হয় 'রক উইথ উইংস' অথবা 'উইংড রক' অর্থাৎ ডানাযুক্ত পাহাড়। এটি একধরনের 'মন্যাড্‌নক' যা ম্যাক্সিকোর নাভাজো জাতির উচ্চ মরুভূমিরও ১,৫৩৮ ফুট উপর পর্যন্ত বিস্তৃত। এর শীর্ষ টিলা সমুদ্র্রপৃষ্ঠ থেকে ৭,১৭৭ ফুট উঁচু। এটি শিপ রক শহরের ১০.৭৫ মাইল দক্ষিণ পর্যন্ত বিস্তৃত। শিপ রক শহরটি সর্বোচ্চ চূড়া অর্থাৎ শিপ রক নামক মন্যাড্‌নক পাথরের নামে নামকরণ করা হয়েছে।          

চার কোণ বিশিষ্ট শিপ রক পাথরটি নাভাজো জাতি দ্বারা নিয়ন্ত্রিত। শিপ রক নাভাজো জাতির ধর্ম, উপকথা এবং ঐতিহ্যের ক্ষেত্রে এক গুরুত্বপূ্র্ণ ভূমিকা পালন করে। এটি প্রাচীন পুয়েবলো মানুষদের বাসস্থানের কেন্দ্রে। প্রাচীন পুয়েবলো মানুষেরা হলো প্রাগৈতিহাসিক আদি আমেরিকান, দক্ষিণ যুক্তরাষ্ট্র'র সংস্কৃতি অনুযায়ী এদেরকে  অ্যানাসাজি বলা হয়। শিপ রক পাহাড়টি ফটোগ্রাফার এবং পর্বত আররোহীদের কাছে একটি আকর্ষণীয় স্থান। এছাড়াও কিছু সিনেমা এবং উপন্যাসে শিপ রক দেখা যায়।

নাম
---

নাভাজো জাতিরা এই উচ্চ শৃঙ্গ-কে বলে *Tsé Bitʼaʼí* , 'ডানাযুক্ত পাহাড়' নামটি মূলত একটি কিংবদন্তি পাখির স্বরণে নামকরণ করা হয়েছে। ধারণা করা হয় কোনো এক পাখি নাভাজো জাতিকে পথিবীর উত্তরাংশ থেকে বর্তমানের স্থানটিতে নিয়ে এসেছে। শিপ রক নামটি ১৯শতকের 'ক্লিপার' নামক একটি জাহাজের উচ্চ চূড়া এর নাম থেকে নেওয়া হয়েছে। United States Geological Survey'র একটি মানচিত্র নির্দেশ করে যে 'শিপ রক' নামটি ১৮৭০ সাল থেকে ব্যবহৃতপ হয়ে আসছে।
**রামাপুরম** দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মাউন্ট-পুন্তমল্লী সড়কের ওপর গিণ্ডি থেকে তিন কিলোমিটার দূরে অবস্থিত৷ রামাপুরম বৃৃহত্তর মাদুরবায়লের অন্তর্গত৷

ভূগোল
-----

রামাপুরম হুসেইনি ছাত্রাবাস
রামাপুরম চেন্নাই নগর নিগমের ১৫৫ নং ওয়ার্ড গঠন করে৷ তামিলনাড়ুর পূর্বতন মূখ্যমন্ত্রী এম. জি. রামচন্দ্রন এখানে বসবাস করতেন৷ এমজিআর গার্ডেনস নামে পরিচিত স্থানে বর্তমানে রয়েছে ড. এম. জি. আর. মূক ও বধির আবাসিক ও উচ্চ মাধ্যমিক বিদ্যালয়৷

ড. এম. জি. আর. মূক ও বধির আবাসিক ও উচ্চ মাধ্যমিক বিদ্যালয়
রামাপুরমে রয়েছে ১০০ বছর পুরাতন আরসমরম মন্দির ও প্রিয় ২০০০ বছর পুরাতন মূর্তি বিশিষ্ট লক্ষ্মী নরসিংহ পেরুমাল মন্দির৷ এই লোকালয়ের চারিদিকে রয়েছে নেষবক্কম, গিণ্ডি, কলাজ্ঞ করুণানিধি নগর, মীনমবক্কম, বলসরবক্কম, মুঘলীবক্কম ও মিয়ট আন্তর্জাতিক হাসপাতাল৷

জনতত্ত্ব
--------

প্রশাসনিকভাবে কাঞ্চীপুরম জেলায় থাকাকালীন ২০০১ খ্রিস্টাব্দে রামাপুরমের জনসংখ্যা ছিল ৩৫,২৫১ জন, যার মধ্যে ৪৭ শতাংশ পুরুষ ও ৫৩ শতাংশ নারী৷ এই লোকিলয়ের গড় সাক্ষরতার হার ৭১ শতাংশ, যেখানে পুরুষ সাক্ষরতার হার ৮২ শতাংশ ও নারী সাক্ষরতার হার ৬১ শতাংশ৷ রামাপুরমে ছয় বছর অনূর্ধ্ব শিশু মোট জনসংখ্যার ১১ শতাংশ৷

তথ্যসূত্র
---------

1. ↑
2. ↑  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।
**আদিয়ি ইবনে আমীরা** **ইবনে ফারওয়া ইবনে যুরারা আল-কিন্দী** মুহাম্মাদের একজন সাহাবা ছিলেন। তার উপনাম ছিল আবু যুরারা অথবা আবু ওয়াকফা । তিনি আল-জাযিরায় বসবাস করিতেন। তিনি মূলত একজন হাদিস বর্ণনাকারী সাহাবা বুখারি ও মুসলিম শরিফে তার বর্ণিত হাদিস রয়েছে।

ইসলাম গ্রহণ
-----------

ইবনে ইসহাক বর্ণনা করেন, আদিয়ি তার এলাকার একজন জ্ঞানী ইহুদি **ইবনে শাহলা** তাকে একদিন বলেছিলো,

|  |  |  |
| --- | --- | --- |
| "| "আমি আল্লাহর কিতাবে পেয়েছি, জান্নাতুল ফিরদাউসে এমন একটি দল প্রবেশ করবে যারা, যাদের চেহারাসমূহের উপর প্রচুর উপাসনার চিহ্ন পাওয়া যাবে।" | "|

আদিয়ি এরপরে একদিন জানতে পারে, হাশিম গােত্রের এক মুহাম্মাদ নামের এক ব্যক্তি নিজেকে নবী বলে দাবী করছে, তখন আদিয়ি মুহাম্মাদের নিকট নিয়ে দেখলেন, মুহাম্মাদ ও তার সহচরগণ চেহারার উপর সিজদা করছে, এবং তাদের কপালে উপাসনার চিহ্ন রয়েছে। অতঃপর আদিয়ি ইসলাম গ্রহণ করেন।

মৃত্যু
------

আদিয়ি ইবনে আমিরা তার বাসস্থান আল জাযিরাতে ৪০ হিজরি ৬৬২ খ্রিষ্টাব্দে মৃত্যুবরণ করেন, তবে কেও কেও বলেন তিনি কুফাতে মৃত্যুবরণ করেন।

তথ্যসূত্র
---------

1. 1 2  *ইসলামী বিশ্বকোষ ১ম খণ্ড- ৩৫১*।
2. ↑  *ইবনুল আছির, উসুদুল গাবা, ১২৮৬ হি. ৩খণ্ড- ৩৯৬*।
3. 1 2 3  *ইবন হাজার, আল-ইসাবা, মিসর ১৩২৮ হি, পৃষ্ঠা- ১৬৫, নং ৬৭৭৫*।
4. ↑  *ইবন আবদিল বারর, আল-ইসতি'আব- ১৪৩*।
**অ্যাম্বিয়ান্স** সুইডেনের বিশিষ্ট চলচ্চিত্র পরিচালক অ্যান্ডার্স ওয়েবার্গ পরিচালিত; ৭২০ ঘণ্টা (৩০দিন)-এর দৈর্ঘ্য সহ চলচ্চিত্রটি হবে বিশ্বের সবচেয়ে বেশি স্থায়িত্ব সম্পন্ন নির্বাক চলচ্চিত্র। এই চলচ্চিত্রটিই হবে পরিচালক অ্যান্ডার্স ওয়েবার্গ পরিচালিত অন্তিম চলচ্চিত্র।

সারাংশ
------

অম্বিয়ান্স চলচ্চিত্রটি আংশিকভাবে ১৯৫৭ সালে মুক্তিপ্রাপ্ত দ্য সেভেন্থ সিল চলচ্চিত্রের চেস খেলার উপর ভিত্তি করে তৈরি হয়েছে। পিরিচালক অ্যান্ডার্স চলচ্চিত্রটিকে *চলন্ত ছবির সাথে অতিবাহিত শিল্পীর সময় বিমূর্ত অ-রৈখিক আখ্যান সারসংক্ষেপ* হিসেবে চিত্রিত করবেন বলে জানিয়েছেন।

মুক্তি ও চিত্রায়ন
------------------

পরিচালক ওয়েবার্গ পুরনো ও ক্লাসিক বোয়ের পুনঃনির্মাণের বিরুদ্ধে অ্যাম্বিয়ান্স চলচ্চিত্রটি তৈরি করছেন। চলচ্চিত্রটি একটি অংশ সুইডেনের একটি সমুদ্রসৈকতে চিত্রায়িত করা হয়েছে যেখানে দ্য সেভেন্থ সিল বোয়টিরও চিত্রায়ন করা হয়।

২০১৬ সালে পরিচালক জানায় যে বোয়ের ৪০০ ঘণ্টা চিত্রায়ন সফল হয়েছে। ২০১৪ সালে বোয়টির ৭২ মিনিটের একটি ট্রেলারের মুক্তি দেওয়া হয়।
২০১৬ সালে বোয়ের ২০ ঘণ্টা স্থায়িত্ব সম্পন্ন ট্রেলার রিলিজ করা হয়।
২০১৮ সাল পর্যন্ত বোয়ের একটি ৭২ ঘণ্টা সময়ের ভিডিও মুক্ত করা হবে। এবং শেষে ২০২০ সালের ৩১ ডিসেম্বর পূর্ণ দৈর্ঘ্য চলচ্চিত্রটি সারা পৃথিবী জুড়ে প্রদর্শিত হবে।

তথ্যসূত্র
---------

1. 1 2  "৭ ঘণ্টা ২০ মিনিটের ট্রেলার!! তা হলে ফিল্মের দৈর্ঘ্য কত?"। *আনন্দবাজার পত্রিকা*। সংগ্রহের তারিখ ২০১৬-০৪-২৭। [*স্থায়ীভাবে অকার্যকর সংযোগ*]
2. ↑
3. ↑  "সুইডীয় চলচ্চিত্র পরিচালক অ্যান্ডার্স ওয়েবার্গের শেষ চলচ্চিত্র হবে অম্বিয়ান্স"। *Toronto Star*। ২০১৭-০৭-৩০ তারিখে মূল থেকে আর্কাইভ করা। সংগ্রহের তারিখ ২০১৬-০৪-২৭।
4. ↑  "প্রথম বার্তা"। *Prothom Barta*। সংগ্রহের তারিখ ২০১৬-০৪-২৭। [*স্থায়ীভাবে অকার্যকর সংযোগ*]
5. ↑  "[VIDEO] 72-Minute Trailer Released for Longest Film Ever, 'Ambiance'"। *The Hollywood Reporter*। সংগ্রহের তারিখ ২০১৬-০৪-২৭।

বহিঃসংযোগ
---------

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে *অ্যাম্বিয়ান্স*  (ইংরেজি)
জুবাইদা জালাল খান
**জুবাইদা জালাল খান** একজন পাকিস্তানি মহিলা রাজনীতিবিদ, শিক্ষাবিদ ও সমাজকর্মী। তিনি ইমরান খান মন্ত্রীসভার প্রতিরক্ষা উৎপাদন মন্ত্রী‌। তিনি ২০১৮ সালের ২০ আগস্ট থেকে প্রতিরক্ষা উৎপাদন মন্ত্রণালয়ের দায়িত্বের রয়েছেন।

২০০২ সালে পাকিস্তান মুসলিম লীগ (কিউ) প্লাটফর্মে অনুষ্ঠিত সাধারণ নির্বাচনে সফলভাবে প্রতিদ্বন্দ্বিতা করার পরে তিনি প্রধানমন্ত্রী শওকত আজিজের মন্ত্রিসভায় শীর্ষস্থানীয় মহিলা মন্ত্রীর পদে জাতীয় খ্যাতি এবং জনপ্রিয়তা লাভ করেন। ২০০২-২০০৭ পর্যন্ত তিনি পাকিস্তানের শিক্ষা মন্ত্রণালয়ের মন্ত্রী ছিলেন। ২০০৮ সালে পাকিস্তান মুসলিম লীগ (কিউ) প্লাটফর্মে নির্বাচন করে পরাজিত হন।

জাতীয় রাজনীতি থেকে পাঁচ বছরের সংক্ষিপ্ত বিরতির পরে তিনি পাকিস্তান মুসলিম লীগে (এন) যোগ দিয়েছিলেন। কিন্তু কিরণ হায়দারের পক্ষে সরে দাঁড়িয়েছিলেন, যিনি ২০১৩ সালের সাধারণ নির্বাচন থেকে সফলভাবে নিজের আসনটি ধরে রেখেছিলেন, যদিও তিনি নিজেকে পাকিস্তান মুসলিম লীগের একজন নারী নেতা হিসাবে ধরে রেখেছেন।

রাজনীতি
-------

১৯৮৮ সালে প্রধানমন্ত্রী নওয়াজ শরীফের নেতৃত্বে মধ্য-ডানপন্থি পাকিস্তান মুসলিম লীগে (পিএমএল) যোগদানের পরে তার রাজনৈতিক সক্রিয়তা শুরু হয়েছিল; তবে ২০০০ সালে দলের অসন্তুষ্ট গ্রুপের সাথে তিনিও দল থেকে বেরিয়ে যান। তিনি ২০০২ সালে অনুষ্ঠিত পাকিস্তানের সাধারণ নির্বাচনে সফলভাবে প্রতিদ্বন্দ্বিতা করেছিলেন, তিনি এনএ–২৭২ আসন থেকে ৪৪,১৭৭ ভোট পেয়েছিলেন।  ২০০২ সালে তিনি শিক্ষামন্ত্রী পদে নিয়োগ পান এবং প্রধানমন্ত্রী জাফরুল্লাহ জামালির মন্ত্রিসভার অংশ হিসাবে রাষ্ট্রপতি পারভেজ মোশাররফের নিকট শপথ নেন।  পরে তিনি শওকত আজিজ মন্ত্রিসভায়ও শিক্ষামন্ত্রীর দায়িত্ব পালন করেছেন। 

২০০৮ সালের জালাল খান সিদ্ধান্ত নেন যে পাকিস্তান মুসলিম লীগের (কিউ) মনোনয়নে তিনি নির্বাচনে যাবেন না। তিনি স্বতন্ত্র প্রার্থী হিসেবে এনএ-২৭২ আসনে  অংশগ্রহণ করেন, কিন্তু ৩৩,৫৬৪ ভোট পেয়ে বেলুচিস্তান আওয়ামী পার্টির ইয়াকুব বিজাঞ্জোর নিকট পরাজিত হন। 

২০১৩ সালে জুবাইদা জালাল পিএমএল (এন) প্রার্থী নওয়াজ শরীফের প্রধানমন্ত্রীত্বের প্রস্তাবকে সমর্থন করেছিলেন। নওয়াজ শরীফের সাথে বৈঠকে জালাল নওয়াজ শরীফের নেতৃত্বের প্রতি পূর্ণ আস্থা রেখে, পাকিস্তান মুসলিম লীগে (এন) যোগদানের ঘোষণা দিয়েছিলেন। 

২০১৮ সালে জুবাইদা জালাল বেলুচিস্তান আওয়ামী পার্টিতে (বিএপি) যোগ দিয়ে সফলভাবে নির্বাচনে প্রতিদ্বন্দ্বিতা করেছিলেন। বিএপির সাথে পিটিআই সরকার জোটের পরে তিনি ইমরান খানের ফেডারেল মন্ত্রিসভায় প্রতিরক্ষা উৎপাদন মন্ত্রী পদে যোগদান করেন।

তথ্যসূত্র
---------

1. ↑  "Zubaida Jalal"। *Express Tribune Election Cell (ExTEC)*। ১৩ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৩।
2. 1 2  Ihtasham ul Haque (২৪ নভেম্বর ২০০২)। "Jamali, cabinet take oath: PPP, PML-N abstain from ceremony"। *Dawn area studies, 2002*। সংগ্রহের তারিখ ১২ জুলাই ২০১৩।
3. ↑  Amir Wasim (১৯ ফেব্রুয়ারি ২০০৮)। "Heavyweights knocked out"। *Dawn, 2008*। সংগ্রহের তারিখ ১২ জুলাই ২০১৩।
4. ↑  KASHIF ABBASI/ZAIN-UL-ISLAM (১৬ এপ্রিল ২০১৩)। "Can female candidates equally win on general seats?"। *Pakistan Times, 2008*। সংগ্রহের তারিখ ১২ জুলাই ২০১৩।
5. ↑  Saleem, Muhammad (২৮ মার্চ ২০১৩)। "Zubaida Jalal from Balochistan joins PML-N"। *Business recorder*। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৩।
**শিব শঙ্কর পাল** (জন্ম ৪ নভেম্বর ১৯৮১, তুফানগঞ্জ) একজন ভারতীয় প্রথম-শ্রেণীর ক্রিকেটার। বেঙ্গল ক্রিকেট দলের একজন সদস্য, পল একজন লম্বা এবং ভারী ফ্রেমের ডানহাতি ফাস্ট বোলার এবং ২০০০/০১ মৌসুমে আত্মপ্রকাশ করেন। ভারতীয় এ দলের একজন নিয়মিত, তিনি ২০০৪/০৫ সালে অস্ট্রেলিয়ার বিরুদ্ধে ৪র্থ টেস্টের জন্য ভারতের টেস্ট স্কোয়াডের অংশ ছিলেন। পল তার দীর্ঘ এবং বর্ণাঢ্য কর্মজীবনে বেঙ্গল লাইন আপের অবিচ্ছেদ্য অংশ ছিলেন। এছাড়াও তিনি ইন্ডিয়া এ লাইন আপ এবং মাঝে মাঝে বোর্ড প্রেসিডেন্টস একাদশ দলে নিয়মিত ছিলেন যারা সফরকারী বিদেশী দলের বিপক্ষে খেলেন।

জুন ২০১৬ সালে তিনি সব ধরনের ক্রিকেট থেকে অবসরের ঘোষণা দেন। কলকাতার বাঘাযতীনে "শিব শঙ্কর পল ক্রিকেট একাডেমি" নামে তার নিজস্ব ক্রিকেট একাডেমিও রয়েছে।

তারপর থেকে তিনি সক্রিয়ভাবে কোচিংয়ের ভূমিকা গ্রহণ করেছেন এবং ২০১৮-১৯ মৌসুমের জন্য মিজোরাম অনুর্ধ্ব-২৩ দলের কোচিং করেছেন এবং এখন ২০১৯-২০ মৌসুমের জন্য বেঙ্গল মহিলা ক্রিকেট দলের প্রধান কোচ হিসেবে নিযুক্ত হয়েছেন।

তথ্যসূত্র
---------

1. ↑  "Shib Paul"। *ESPN Cricinfo*। সংগ্রহের তারিখ ১৮ অক্টোবর ২০১৫।
2. ↑  "Bengal pacer Shib Paul retires from all cricket"। *ESPN Cricinfo*। সংগ্রহের তারিখ ২৮ জুন ২০১৬।

বহিঃসংযোগ
---------

* ক্রিকইনফো প্রোফাইল
**কারা আহমেদ পাশা**  (মৃত্যু ১৫৫৫) ছিলেন উসমানীয় সাম্রাজ্যের একজন আলবেনীয় বংশদ্ভূত সেনাপতি ও রাষ্ট্রনায়ক। তিনি ১৫৫৩ থেকে ১৫৫৫ সালের মধ্যে সাম্রাজ্যের উজিরে আজম হিসেবে দায়িত্ব পালন করেন। তিনি সুলতান প্রথম সুলাইমান এর বোন ফাতমা সুলতান এর স্বামী ছিলেন। 

তিনি ১৫৫২ সালে হাঙ্গেরি বিজয়ে উসমানীয় বাহিনীকে নেতৃত্ব দেন। ১৫৫৩ সালে সুলতান সুলেমান নিজের বড় ছেলে শাহজাদা মুস্তাফাকে মৃত্যুদণ্ড দিলে জেনিসারি বাহিনীতে উত্তেজনা ছড়িয়ে পড়ে এবং নিরপরাধ শাহজাদার করুণ পরিণতিতে উজিরে আযম রুস্তম পাশা দোষী ছিলেন বলে তার পদচ্যুতির দাবী উঠে। ফলে সুলতান পরিস্থিতি শান্ত করতে রুস্তম পাশাকে বরখাস্ত করে কারা আহমেদ পাশাকে উজিরে আজম হিসেবে নিয়োগ দেন। কিন্তু সুলতানের স্ত্রী হুররাম সুলতান ও জামাতা রুস্তম পাশার ষড়যন্ত্রে আহমেদ পাশা দুর্নীতি দায়ে অভিযুক্ত হন এবং ১৫৫৫ সালের ৩০ সেপ্টেম্বর সুলতানের নির্দেশে তাকে ফাঁসি দেওয়া হয়। এরপর রুস্তম পাশা পুনরায় উজিরে আজম হিসেবে নিয়োগ পান।

তথ্যসূত্র
---------

1. ↑  Gibb, H.A.R. (১৯৫৪)। *The Encyclopaedia of Islam*। Brill। পৃষ্ঠা 67। আইএসবিএন 9789004059337। সংগ্রহের তারিখ ২০১৪-১২-২৬।
2. ↑  İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971 (Turkish)
3. ↑  Sadık Müfit Bilge, "Macaristan'da Osmanlı Hakimiyetinin ve İdarî Teşkilatının Kuruluşu ve Gelişmesi", *Ankara Üniversitesi Osmanlı Tarihi Araştırma ve Uygulama Merkezi Dergisi* (OTAM), Sayı: 11 Sayfa: 033-081, 2000, p. 59. (তুর্কি ভাষায়)
**খড়্গভীষণ সূত্র** বা **খগ্গভীষণ সুত্ত** একটি প্রাচীন বৌদ্ধ সূত্র। এই সূত্রে একান্তে সাধনার মাধ্যমে বোধিলাভ সম্বন্ধে আলোচনা করা হয়েছে।

বিবরণ
-----

খড়্গভীষণ সূত্র থেরবাদ বৌদ্ধ ধর্মের পালি ভাষায় রচিত তিপিটকের প্রাচীনতম সূত্রগুলির মধ্যে একটি।:১৫ সুত্ত পিটকের খুদ্দক নিকায়ের সুত্ত নিপতের প্রথম অধ্যায় উরগবগ্গের তৃতীয় সূত্রটি হল খড়্গভীষণ সূত্র।

প্রত্যেকবুদ্ধ
-------------

খড়্গভীষণ সূত্রে প্রত্যেকবুদ্ধদের অভিজ্ঞতা ও বুদ্ধত্বের বাণী লিপিবদ্ধ রয়েছে। এই সূত্রে সামাজিক জীবনের অসুবিধা ও যন্ত্রণা এবং একান্ত জীবনযাপনের মাহাত্ম্যের কথা আলোচিত হয়েছে। :১০,১৩ খ্রিষ্টীয় চতুর্থ শতকে অভিধর্ম নিয়ে রচিত অভিধর্মসমুচ্চয় গ্রন্থে অসঙ্গ প্রত্যেকবুদ্ধযানপন্থীদের বর্ণনা দিতে গিয়ে বলেছেন যে প্রত্যেকবুদ্ধযানপন্থীরা গন্ডারের শৃঙ্গের মত বা একলা বিজয়ীর মত একা বা ছোট দলে বসবাস করে থাকেন।

তথ্যসূত্র
---------

1. 1 2  Salomon, Richard. A Gāndhārī Version of the Rhinoceros Sutra: British Library Kharoṣṭhi Fragment 5B Univ. of Washington Press: Seattle and London, 2000
2. ↑  Thanissaro Bhikkhu (trans.) (1997). *Sutta Nipata I.3, Khaggavisana Sutta: A Rhinoceros Horn*. Available at   ওয়েব্যাক মেশিনে আর্কাইভকৃত ৪ জুলাই ২০০৮ তারিখে
3. ↑  Boin-Webb, Sara (tr). Rahula, Walpola (tr). Asanga. *Abhidharma Samuccaya: The Compendium of Higher Teaching.* 2001. p. 199-200
**পিকনিক গার্ডেন** ভারতের পশ্চিমবঙ্গের দক্ষিণ কলকাতার একটি পাড়া ।

অবস্থান
-------

পিকনিক গার্ডেন তিলজলা অঞ্চলের একটি এলাকা যা বড়তলা মোড় এবং ভিআইপি নগর এর মধ্যে বিস্তৃত। ব্যবহারিক উদ্দেশ্যে এবং লোকমুখে পিকনিক গার্ডেন বালিগঞ্জ প্লেসের বন্ডেল গেটের পূর্ব এলাকা বোঝায়।

পরিবহন
------

পিকনিক গার্ডেনে পিকনিক গার্ডেন রোড এবং চন্দ্র নাথ রায় রোড (সিএন রায় রোড) বরাবর বাস চলাচল করে। 

### বাস

#### প্রাইভেট বাস

* 39 পিকনিক গার্ডেন - কলকাতা হাইকোর্ট
* 39 এ / 2 ভিআইপি বাজার - হাওড়া স্টেশন
* 42 এ কসবা গ্যাস টারবাইন ( পঞ্চানগ্রাম) - বিচালিঘাট

#### মিনি বাস

* এস 118 ভিআইপি বাজার - দে মেডিকেল - হাওড়া স্টেশন
* এস 125 কসবা গ্যাস টারবাইন (পঞ্চানগ্রাম) - দে মেডিকেল - হাওড়া স্টেশন
* এস 128 পিকনিক গার্ডেন - হাওড়া স্টেশন

তিন রুটে চলমান অটোরিকশা বালিগঞ্জ ফাড়ি, গড়িয়াহাটের এবং পার্ক সার্কাস এর মতো গুরুত্বপূর্ণ স্থানগুলি নাগালের মধ্যে এনেছে।

পিকনিক গার্ডেন রোড এবং বন্ডেল রোডের মধ্যে কলকাতা শহরতলির রেলওয়ে (শিয়ালদহ দক্ষিণ বিভাগ) এর উপরে বন্ডেল গেট রেল ওভারব্রিজের নির্মাণ কাজ ২০০৬ সালে জমি সংক্রান্ত বিরোধ নিয়ে দীর্ঘ আইনি লড়াইয়ের পরে সম্পন্ন হয়েছিল, যা বেশিরভাগ যানজট নিরসন করেছে। পিকনিক গার্ডেন রোড এবং জিএস বোস রোডের প্রস্তাবিত প্রশস্তকরণ এখনও হয়নি। 

### ট্রেন

কলকাতা শহরতলি রেল শিয়ালদহ দক্ষিণ লাইন পিকনিক গার্ডেনকে পরিবেশন করে। কলোনি বাজার থেকে বালিগঞ্জ জংশন রেলওয়ে স্টেশন এবং পার্ক সার্কাস রেলওয়ে স্টেশন ১.৪ কিমি এবং ১.৮ কিমি দূরে যথাক্রমে।

সংস্কৃতি
--------

রস পূর্ণিমা একটি বিস্তৃত মেলা এবং একটি সার্কাস শো দিয়ে উদযাপিত হয়।

সুনীল নগর ক্লাবটি 1992, 1995 এবং 1999 এ তিনবার সম্মানজনক এশিয়ান পেইন্টস শারদ শম্মান "সেরা দুর্গা পূজা" পুরস্কার জিতেছে।

তথ্যসূত্র
---------

1. ↑  "South 24 Parganas district"।
2. ↑  "web.archieve.org" (পিডিএফ)। ২০১৩-০৫-২৯ তারিখে মূল (পিডিএফ) থেকে আর্কাইভ করা।
3. ↑  Google maps
4. ↑
**কারসানদাস পে অ্যান্ড ইউজ**  হল কৃষ্ণদেব ইয়্যাগনিক লিখিত এবং পরিচালিত একটি ২০১৭ রোমান্টিক কমেডি গুজরাতি চলচ্চিত্র।ছবিটি ইতিবাচক পর্যালোচনাগুলির জন্য খোলা এবং বাণিজ্যিকভাবে সফল ছিল।

গল্প
----

চলচ্চিত্রের নায়ক তিলক, যিনি তার ছোট ভাই সুন্দরকে চালনা ও পরিচালনা করেন এবং টয়লেট ব্যবহার করেন।তিলক এবং জয়া প্রথম দেখাতেই তাদের মধ্যে প্রেম ঘটবে।জয়া (দাক্ষা জোশি) হল ছিনতীর জ্যেষ্ঠ কন্যা এবং ছয় সন্তানের মধ্যে আম্বা।চিনুবা একটি অটো রিকশা চালক।ধীরে ধীরে তিলক ও জয়া রোমান্টিক সমীকরণ গড়ে ওঠে এবং তাদের উভয়েরই জানা যায় না যে, তাদের উভয়েরই একে অপরের জন্য কত গভীর স্নেহ। জয়া এর বাবা এই আবিষ্কার করেছেন এবং তিনি সম্পর্ক গ্রহণের জন্য প্রস্তুত নন।তিলককে জয়া এর বাবা তায়োক কে চ্যালেঞ্জ করে সমাজে তার গুরুত্ব প্রমাণ করতে।

শেষ্ঠাংশে
---------

* ময়ূর চৌহান- তিলেকের
* দাক্ষা জোশি- জয়া
* হেমং শাহ - সুন্দর

প্রযোজনা
--------

এই চলচ্চিত্রটির দৃশ্য ধারণ আহমেদাবাদ ও বোদোদের বিভিন্ন স্থানে গুলি করা হয়।

শুভ মুক্তি
----------

১৯ মে ২০১৭ তারিখে মুক্তিপ্রাপ্ত চলচ্চিত্র। গুজরাত ও মুম্বাইয়ের ১৪৪ পেক্ষাগৃহে মুক্তি পায় চলচ্চিত্রটি। পরে এই চলচ্চিত্রটি অস্ট্রেলিয়ায় মুক্তি পায়।

প্রতিক্রিয়া
------------

ইতিবাচক রিভিউতে চলচ্চিত্র পেয়েছে ।টাইমস অব ইন্ডিয়ার পাঁচের মধ্যে এটি চার দিয়েছে এবং এর গল্প এবং দিকটির প্রশংসা করেছে। দেশগ্রামের জয়েশ আধারুরা ৩/৫ এ রেট দিয়েছিলেন এবং উল্লেখ করেছেন, *চিত্তাকর্ষক স্টার-ট্রান্সড প্রেমের গল্প, চমৎকার পারফরম্যান্স এবং আমাদের আতিথেয়তার জন্য একটি আশ্চর্যজনক চোখ।* 

### বক্স অফিস

চলচ্চিত্রটি ₹ ৪ কোটি টাকা এবং নিট উপার্জন ছিল প্রথম সপ্তাহে ₹ ২.২৩ কোটি টাকা। পরের দিন এটি ২.৪৮ কোটি টাকা। এটি অস্ট্রেলিয়া থেকে ১৪,৫৭৯ ডলার আয় করেছে।

তথ্যসূত্র
---------

1. 1 2 3  Hooli, Shekhar H। "'Karsandas Pay & Use' week 1 box office collection: Mayur-Deeksha starrer turns big Gujarati money spinner of 2017"। *International Business Times, India Edition* (ইংরেজি ভাষায়)। সংগ্রহের তারিখ ২০১৭-০৮-০৫।
2. ↑  "Karsandas Pay & Use (2017): Gujarati film industry"।
3. 1 2 3 4  "Karsandas Pay & Use Review {4/5}: It's not only entertaining, but a feel good love story telling that love can happen even in a pay and use facility"। *The Times of India*। সংগ্রহের তারিখ ২০১৭-০৫-২২।
4. ↑  "Film Review of Karsandas Pay And Use"। *DeshGujarat*। ২০১৭-০৫-২০। সংগ্রহের তারিখ ২০১৭-০৮-০৫।
5. ↑  Team, MBOC (২০১৭-০৫-৩০)। "Karsandas Pay And Use Box Office Collection Till Now [Gujarati Film]"। *Movie Box Office Collection (MBOC)* (ইংরেজি ভাষায়)। ২০১৭-০৮-০৫ তারিখে মূল থেকে আর্কাইভ করা। সংগ্রহের তারিখ ২০১৭-০৮-০৫।
6. ↑  "Karsandas: Pay And Use (2017) - Financial Information"। *The Numbers*। সংগ্রহের তারিখ ২০১৭-০৮-০৫।
শহর এলাকা
**টেম্‌স টাউন** (চীনা: 泰晤士小镇; ফিনিন: *tài wù shì xiǎo zhèn*) একটি নকল নগরী। ব্রিটেনের ঐতিহাসিক লিম রেজিস ও বাথ শহর দুটো নকল করে চীনারা যে শহরটি নির্মাণ করে তার নাম দিয়েছে **টেমস**। চীনের পাঁচটি রিয়েল এস্টেট ডেভেলপারের অধ্যবসায় ও পরিশ্রমে তৈরি হয়েছে নকল শহর টেমস শহর। এটি নির্মাণে মোট ব্যয় হয়েছে ৬৩৫ মিলিয়ন মার্কিন ডলার। এ শহরে ১০ হাজার লোকের বসবাসের ব্যবস্থা করা হয়েছে।

ডিজাইন
------

শহরটি ঘুরে মনে হবে ব্রিটেনের শহর দুটিকে জাদু করে তুলে আনা হয়েছে সুদূর চীনে। চীনের সাংহাই শহর থেকে মাত্র এক ঘণ্টা পথ গেলেই দেখা যাবে পানশালা, রেস্তোরাঁ, আলিশান শপিংমল অধ্যুষিত নকল শহরটি। চমৎকার নির্মাণশৈলীর সারি সারি বাড়ি চোখে পড়ার মতো। চীনদেশে পাশ্চাত্য ধাঁচের সেসব বাড়ি দেখে অবাক হতে হয়। নগরকেন্দ্রে ব্রিটিশ প্রধানমন্ত্রী উইনস্টন চার্চিলের ব্রোঞ্জের মূর্তি স্থাপন করা হয়েছে। এই শহরে ভিক্টোরীয় যুগের ব্রিটেনের শান-শওকত, মনোরম স্থাপত্যকলা ও নিদর্শন অনুসরণ করে ডিজাইন করা হয়েছে। ব্রিটেনের লিম রেজিস ও বাথ শহর দুটি ঠিক যেভাবে গড়ে উঠেছে, ঠিক সেইভাবে চীনারা টেম্‌স শহর আনিয়েছে। শহরের সমস্ত ঘরবাড়ি, রাস্তাঘাট, শপিংমল এমনকি তাদের ডিজাইন এবং রংগুলোও একই নকশায় করা হয়েছে। ব্রিটেনের লিম রেজিস শহরে 'কোন' নামে একটি দোকান আছে। যার মালিক গেইল ক্যাডি। টেম্‌স শহরেও ঠিক এ দোকানের অনুকরণে তৈরি করা হয়েছে 'কোন' নামের আরেকটি দোকান। এখানেই নকলবাজি শেষ নয়। গেইল ক্যাডির দোকানের দরজা থেকে শুরু করে ভেতরের সাজসজ্জা, মাছ রাখার পাত্র, তাকিয়াসহ আস্ত দোকানটিরই নকল করা হয়েছে। বর্তমানে মানুষ এ শহরে বসবাস ছাড়াও অন্য শহরগুলো থেকেও ঘুরতে আসে চীনাদের নকল চমৎকারিত্ব দেখার জন্য। অবিকল একটি ব্রিটিশ শহরের রেপ্লিকা তৈরী করতে পেরে চীনারা দারুণ গর্বিত।

ডেভেলপারের দায়িত্ব
-------------------

* Chief Developer： Shanghai Songjiang New Town Developing and Construction Co. Ltd
* Developer： Shanghai Henghe Real Estate Co. Ltd

ইংরেজি গ্রামাঞ্চল অনুকরণ

তথ্যসূত্র
---------

1. 1 2  চীনাদের নকল শহর

বহিঃসংযোগ
---------

* টেম্‌স টাউন (official site)
* *Pubs, privet and parody as China builds little Britain by the Yangtse* , The Guardian, 16 August 2006.
* *Shanghai surprise ... a new town in ye olde English style*, The Guardian, 2 June 2004.
* *Ye Olde Shanghai  ওয়েব্যাক মেশিনে আর্কাইভকৃত ১০ নভেম্বর ২০০৬ তারিখে*, Time, 14 February 2005.
* Thames Town Documentary Photography series by Dave Wyatt, July 2008
* DowntownSongjiang Thames Town review Downtown Songjiang review & photos of Thames Town, October 2011


  

টেমপ্লেট:Shanghai-geo-stub
**সমুদ্র সমতলের প্রেক্ষিতে উচ্চতা** বলতে বুঝায় পৃথিবী পৃষ্ঠস্থ বিভিন্ন ভূমি-বৈশিষ্ট্যগুলি সমুদ্র সমতলের তুলনায় কতটা উচ্চতায় বা গভীরে অবস্থিত। ইংরেজি *হাইপসোমেট্রি* (Hypsometry) শব্দটি এসেছে দুটি গ্রীক শব্দ ὕψος (hupsos) এবং μέτρον (metron) হতে, যাদের দ্বারা যথাক্রমে "উচ্চতা" এবং "পরিমাপ" বুঝানো হয়।

পৃথিবীতে, ভূপৃষ্ঠ থেকে উচ্চতা ধনাত্মক বা ঋণাত্মক (সমুদ্র পৃষ্ঠের নীচে) মানের হতে পারে। পাতলা মহাদেশীয় ভূত্বক এবং ঘন মহাসাগরীয় তলদেশের মধ্যকার ভূগাঠনিক ঘনত্বের পার্থক্যের কারণে এই বন্টনটি দ্বি-ধাত হিসাবে তাত্ত্বিক ভাবে বিবেচনা করা হয়। কিন্তু, বিপরীতে, এই সৌরজগতের অন্যান্য গ্রহে এই উচ্চতা কেবলমাত্র একমূখী; কেননা সেসব স্থানে মহাসাগরীয় তলদেশের কোনো অস্তিত্ব অদ্যাবধি পাওয়া যায়নি।

সমুদ্র সমতলের প্রেক্ষিতে পৃথিবী পৃষ্ঠের উচ্চতা। জ্ঞাতব্য যে, পৃথিবীর উচ্চতা পরিমাপের জন্য দুটি শীর্ষবিন্দু বিবেচনা করা হয় - একটি মহাদেশীয় ভূমির জন্য, অপরটি মহাসাগরীয় তলদেশের জন্য।

সমুদ্র সমতলের প্রেক্ষিতে উচ্চতা পরিমাপক বক্ররেখা
------------------------------------------------

স্তম্ভলেখের মাধ্যমে সমুদ্র সমতলের প্রেক্ষিতে পৃথিবীর উচ্চতা পরিমাপক বক্ররেখার প্রদর্শন।
সমুদ্র সমতলের প্রেক্ষিতে উচ্চতা পরিমাপক বক্ররেখা হলো কোনো একটি ভৌগোলিক অঞ্চলের ভূপৃষ্ঠ থেকে উচ্চতা পরিমাপের জন্য অঙ্কিত একটি স্তম্ভলেখ বা যোজিত অপেক্ষক বিন্যাস। দুই বা ততোধিক স্থানের প্রাকৃতিক ভূদৃশ্যের ক্ষেত্রে সমুদ্র সমতলের প্রেক্ষিতে উচ্চতা পরিমাপক বক্ররেখাগুলির মধ্যকার পার্থক্য পরিলক্ষিত হতে পারে; এবং এরূপ হওয়ার কারণ হচ্ছে এসব প্রাকৃতিক ভূদৃশ্য গঠনকারী ভূতাত্ত্বিক প্রক্রিয়াগুলি বা উপাদানগুলো পৃথক ছিলো।

তথ্যসূত্র
---------

1. ↑  Rafferty, John P.। "Hypsometry"। *Encyclopedia Britannica*। সংগ্রহের তারিখ ২৫ জুলাই ২০২১।
2. ↑  Liddell, Henry George; Scott, Robert। "A Greek-English Lexicon"। সংগ্রহের তারিখ ২৫ জুলাই ২০২১।
3. ↑  Liddell, Henry George; Scott, Robert। "A Greek-English Lexicon"। সংগ্রহের তারিখ ২৫ জুলাই ২০২১।
4. ↑  "Hypsometric curve"। *Encyclopedia Britannica*। সংগ্রহের তারিখ ২৫ জুলাই ২০২১।

অধিক পঠন
--------

* সমুদ্র সমতলের প্রেক্ষিতে উচ্চতা পরিমাপক বক্ররেখা।

বহিঃসংযোগ
---------
আলীকে ইসলাম গ্রহণকারী প্রথম পুরুষ বলা হয়ে থাকে।
**কারামাল্লাহু ওয়াজহাহু** (আরবি: كرم الله وجهه‎, প্রতিবর্ণী. **Karram-Allah-u Wajhahu**‎; বাংলা: আল্লাহ তাঁর মুখমণ্ডলকে মহিমান্বিত করুন) হলো একটি ইসলামি সম্মানসূচক উপাধি যা মুসলিমরা কেবল আলী ইবনে আবী তালিবের সম্মানে ব্যবহার করে যিনি জাহিলিয়াতের যুগে তাঁর অভিভাবক ও শিক্ষক নবী মুহাম্মদ (সাঃ) -এর অনুসরণ করে কোনো মূর্তির কাছে মাথা নত করেননি। এই সম্মানটি বেশিরভাগ কিছু সুন্নিদের দ্বারা ব্যবহৃত হয় এবং শিয়াদের কাছেও এটি গ্রহণযোগ্য। শিয়ারা সাধারণত আলাইহিস সালাম বা "তাঁর উপর শান্তি বর্ষিত হোক" ব্যবহার করতে স্বাচ্ছন্দ্যবোধ করে।

সৈয়দ হোসেইন নসরের মতে, উহুদের যুদ্ধে আলী বিখ্যাত কুরাইশ যোদ্ধা তালহা ইবনে আবী তালহার সঙ্গে যুদ্ধ করেছিলেন। তালহা ক্রমাগত অহংকার করত যে, সে তার পথে আসা যে কোন মুসলমানকে পরাজিত করে। আলীর কাছে তালহা পরাজিত হলে সে আলীর উদ্দেশ্য "কারাম আল্লাহু ওয়াজহাহু" বাক্যটি উচ্চারণ করে ক্ষমা চেয়েছিল। নসরের মতে, এই মঙ্গলজনক স্তবটি আলীর অন্যতম উপাধি হয়ে ওঠে যা বেশিরভাগ সুন্নিদের দ্বারা ব্যবহৃত হয়। এই বাক্যাংশ, যার সাথে সাধারণত অন্যান্য শব্দ জুড়ে দেওয়া থাকে, শুভেচ্ছা এবং মঙ্গলকামনা পাঠাতে ব্যবহৃত হয়।

তথ্যসূত্র
---------

1. ↑
2. ↑
3. 1 2  Nasr, Seyyed Hossein। "Ali"। *Encyclopædia Britannica Online*। Encyclopædia Britannica, Inc.। ১৮ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ১২ অক্টোবর ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑
**মৌলদাঁড়া** (বৈজ্ঞানিক নাম: *Chersonesia risa (Doubleday)*) এক প্রজাতির মাঝারী আকারের সোনালী হলুদ রঙের প্রজাপতি। তরাই অঞ্চল থেকে পাহাড়ে ১৩০০ মিটার অবধি নিচু ঢাল যুক্ত অঞ্চলে এদের উড়তে দেখা যায়। মার্চ থেকে ডিসেম্বর অবধি এদের দর্শন মেলে। এরা নিমফ্যালিডি পরিবার এবং চেরসনেসিয়া উপগোত্রের সদস্য।

উপপ্রজাতি
---------

মৌলদাঁড়া এর প্রজাতিগুলো হলো:

* *Chersonesia risa risa* (আসাম থেকে সমগ্র মালয়)
* *Chersonesia risa transies* (Martin, 1903) ( উত্তর ভারত-চীন থেকে সমগ্র চীন)
* *Chersonesia risa cyanee* (de Nicéville, [1893]) (বর্নেও)

### ভারতে প্রাপ্ত মৌলদাঁড়া এর উপপ্রজাতি

ভারতে প্রাপ্ত মৌলদাঁড়া এর উপপ্রজাতি হল-

* *Chersonesia risa risa* Doubleday, 1848 – Oriental Common Maplet

আকার
----

মৌলদাঁড়ার প্রসারিত অবস্থায় ডানার আকার ৪০-৪৫মিলিমিটার দৈর্ঘ্যের হয়।

বিস্তার
-------

বর্ণনা
------

এই প্রজাতির প্রজাপতি আকারে মাঝারী, **ডানার উপরিতল** সোনালী হলুদ বর্ণের এবং উভয় ডানাইয় উপর থেকে নীচ পর্যন্ত ৯টি ঘন রঙের সমান্তরাল রেখা বিদ্যমান। সামনের ডানার উপরিতলে বেস এর দিক থেকে প্রথম ৬টি রেখা সরল্রৈখিক এবং টর্নাসে একটি কালো দ্বারা সীমায়িত নীল ওসিলিয়াস বর্তমান। পোস্টডিসকাল এবং সাবটার্মিনাল রেখা দুটির মধ্যে সরল রৈখিক একসারি ছোট ছোপ বর্তমান যার নিচেরটি বড় এবং খুবই সুষ্পষ্ট। টার্মেন হলুদের উপর লাল রঙ এ ছাওয়া।

**পিছনের ডানায়** টর্নাস লাল এবং সোনালী হলুদে অনেক দাগ ছোপে চিত্রিত। সাবটার্মিনাল অংশে একটি লাল সুস্পষ্ট রেখা বিদ্যমান। টার্মেনে ৪নং শিরায় একটি ছোট লেজ এর দেখা মেলে।

স্ত্রী নমুনায় রঙ এবং দাগ ছোপ অপেক্ষাকৃত ফ্যাকাশে এবং আকারে বৃহত্তর।

আচরণ
----

এই প্রজাতি দ্রুত ওড়ে এবং প্রায়শই মাটি অথবা পাথরের ভিজে ছোপযুক্ত স্থানে এদের বসে থাকতে দেখা যায়। ভয় পেলে অথবা সচকিত হলে, এরা পাতার তলার দিকে আশ্রয় নেয়।

তথ্যসূত্র
---------

1. ↑  "*Chersonesia* Distant, 1883" at Markku Savela's *Lepidoptera and Some Other Life Forms*
2. ↑  *A Pictorial Guide Butterflies of Gorumara National Park* (2013 সংস্করণ)। Department of Forests Government of West Bengal। পৃষ্ঠা 249।
3. ↑  "*Chersonesia risa Doubleday, 1848 – Common Maplet*"। সংগ্রহের তারিখ ১৯ সেপ্টেম্বর ২০১৭।
দি ইউজুয়াল সাসপেক্ট্‌স পোস্টার
**দি ইউজুয়াল সাসপেক্ট্‌স** (ইংরেজি ভাষায়: The Usual Suspects *দ্য য়ূঝ়ুয়াল্‌ সাস্পেক্ট্‌স্‌*) ১৯৯৫ সালে মুক্তিপ্রাপ্ত মার্কিন নব্য নয়ার চলচ্চিত্র। এর পরিচালক ব্রায়ান সিংগার এবং চিত্রনাট্য রচয়িতা *ক্রিস্টোফার ম্যাকুয়ারি*। উল্লেখ্য এই ছবির জন্য কেভিন স্পেসি সেরা পার্শ্ব অভিনেতা হিসেবে এবং *ক্রিস্টোফার ম্যাকুয়ারি* সেরা চিত্রনাট্য লেখক হিসেবে একাডেমি পুরস্কার লাভ করেন। এটি প্রথমে কান চলচ্চিত্র উৎসব-এ প্রদর্শিত হয়েছিলো। যথেষ্ট প্রশংসা ও ইতিবাচক সমালোচনা লাভের পর বৃহৎ আকারে মুক্তি পায়।

কাহিনীসূত্র
-----------

ছবির কাহিনী শুরু হয় স্যান পেড্রো উপসাগরে লস এঞ্জেলেস পোর্টের এক জাহাজে। এখানেই *কাইসার সজে* কিটনকে গুলি করে। তারপর পুরো জাহাজে আগুন ধরিয়ে দেয়। এই অগ্নিকাণ্ডে মাত্র দু'জন ছাড়া সবাই মারা যায়। একজন হাঙ্গেরীয়, উল্লেখ্য পুরো জাহাজটাই হাঙ্গেরীয়দের অবৈধ ব্যবসার কেন্দ্রবিন্দু ছিল। আরেকজন *রজার ভার্বাল কিন্ট*। হাঙ্গেরীয় ব্যক্তির অবস্থা খুব খারাপ থাকায় তাকে হাসপাতালে ভর্তি করে রাখা হয়। আর কিন্টকে মার্কিন কাস্টম্‌স এজেন্ট *ডেভিড কুইয়ান* জিজ্ঞাসাবাদ শুরু করে। কিন্ট জাহাজের ঘটনার আগের সবকিছু কুইয়ানের কাছে খুলে বলে। কাইসার সজেকে এক সাক্ষাৎ শয়তান হিসেবে আখ্যায়িত করে। তার বলা গল্পটা পাঁচজনের বন্দি হওয়া থেকে শুরু করে ক্রমশই জটিল হয়ে উঠে। সিনেমার পরিসমাপ্তিতে কাইসার সজের আসল পরিচয় প্রকাশিত হয়।

চরিত্রসমূহ
----------

* *গ্যাব্রিয়েল বায়ার্ন* - ডিন কিটন
* *কেভিন স্পেসি* - রজার "ভার্বাল" কিন্ট
* *চ্যাজ প্যালমিন্টেরি* - কাস্টম্‌সের এজেন্ট ডেভিড কুইয়ান
* *স্টিফেন বল্ডউইন* - মাইকেল ম্যাকম্যানাস
* *বেনিসিও দেল তোরো* - ফ্রেড ফেনস্টার
* *সুজি অ্যামিস* - কিটনের বান্ধবী এডি ফিনারান

প্রতিক্রিয়া
------------

অধিকাংশ সমালোচকই প্রশংসা করেছেন। রটেন টম্যাটোস এ এই সিনেমার রেটিং করা হয়েছে ৮৯%। মেটাক্রিটিক এ মেটাস্কোর দাড়িয়েছে ৭৭ এ। অবশ্য শিকাগো সান-টাইম্‌সের রজার ইবার্ট একে চার এর মধ্যে মাত্র দেড় দিয়েছেন। সিনেমার শেষে বিশাল টুইস্ট এবং চিট করার জন্য কয়েকজন সমালোচক নেতিবাচক সমালোচনা করেছেন। এছাড়া অধিকাংশ সমালোচনাই বেশ ইতিবাচক।

পুরস্কার ও সম্মাননা
-------------------

* একাডেমি পুরস্কার ১৯৯৬
	+ সেরা পার্শ্ব অভিনেতা - কেভিন স্পেসি (কিন্ট চরিত্রে)
	+ সেরা চিত্রনাট্য লেখক - ক্রিস্টোফার ম্যাকুয়ারি

অ্যামেরিকান ফিল্ম ইনস্টিটিউট তাদের করা ১০ জনরে সর্বকালের সেরা দশটি সিনেমার তালিকায় দি ইউজুয়াল সাসপেক্ট্‌সকে স্থান দিয়েছে। এটা সর্বকালের সেরা ১০টি মিস্টরি ফিল্মের তালিকায় ১০ নম্বরে আছে। এছাড়া এএফআই-এর সর্বকালের সেরা ১০০ ভিলেনের তালিকায় ভার্বাল কিন্টকে ৪৮ নম্বর স্থানে রাখা হয়েছে।

বহিঃসংযোগ
---------


উইকিউক্তিতে ***দি ইউজুয়াল সাসপেক্ট্‌স*** সম্পর্কিত উক্তির সংকলন রয়েছে।

* ইন্টারনেট মুভি ডেটাবেজে *দি ইউজুয়াল সাসপেক্ট্‌স*  উইকিউপাত্তে এটি সম্পাদনা করুন (ইংরেজি)
* রটেন টম্যাটোসে *The Usual Suspects* (ইংরেজি)
* মেটাক্রিটিকে *The Usual Suspects* (ইংরেজি)
**মৌমিতা দত্ত** একজন ভারতীয় পদার্থ বিজ্ঞানী। তিনি মহাকাশ প্রয়োগ কেন্দ্র (Space Applications Centre,SAC), এবং আহমেদাবাদস্থিত ভারতীয় মহাকাশ গবেষণা সংস্থায় বিজ্ঞানী/প্রকৌশলী হিসাবে কর্মরত৷ তিনি আলোকীয় এবং ইনফ্রারেড সংবেদক/সরঞ্জামের বিকাশ এবং পরীক্ষণের সাথে জড়িত (cameras and imaging spectrometers)৷ ২০১৪ সালের বিখ্যাত মঙ্গলযান মিশনের সাথে তিনি জড়িত ছিলেন। মঙ্গলযান মিশনের পাঁচটা পেইলোডের একটি পেইলোডের (Payload) বিকাশের ক্ষেত্রে তিনি গুরুত্বপূর্ণ অবদান রাখেন।

সংক্ষিপ্ত জীবনী
---------------

দত্ত কলকাতায় বড়ো হয়েছিলেন। ছাত্রী অবস্থাতেই তিনি চন্দ্রযান-১ অভিযানের বিষয়ে পড়তে শুরু করেন। এবং ২০০৪ সালে ভারতীয় মহাকাশ গবেষণা সংস্থায় যোগদান করার ইচ্ছা ব্যক্ত করেছিলেন।  পদার্থ বিজ্ঞানের প্রতি থাকা বিশেষ আকর্ষণ দত্তকে প্রকৌশলী হ'তে প্রেরণা যুগিয়েছিল।  তিনি মঙ্গল অভিযান প্রকল্পের প্রকল্প সঞ্চালক হিসাবে কাজ করেছেন।  কলকাতা বিশ্ববিদ্যালয়ের অধীনস্থ রাজাবাজার বিজ্ঞান মহাবিদ্যালয় থেকে মৌমিতা দত্ত প্রায়োগিক পদার্থ বিজ্ঞানে এম.টেক. ডিগ্রী অর্জন করেন।  ২০০৬ সালে তিনি আহমেদাবাদস্থিত *Space Applications Centre*য়ে যোগদান করেন। তখনরথেকেই তিনি অনেকগুলি গুরুত্বপূর্ণ প্রকল্পের সাথে জড়িত হয়েছেন। যেনে-oceansat, Resourcesat, HySAT, চন্দ্রযান ১ এবং মঙ্গলযান। তাঁকে "মিথেন সংবেদক"য়ের প্রকল্প সঞ্চালক হিসাবে নির্বাচন করা হয়েছিল এবং সংবেদকটির সম্পূর্ণ আলোকীয় প্রণালী, বিকাশের দায়িত্ব প্রদান করা হয়েছিল।  "মেক ইন ইন্ডিয়া"র আধারে তিনি বর্তমান আলোকীয় সরঞ্জামের দেশীয় বিকাশের ক্ষেত্রে কাজ করছেন। তাঁর গবেষণার ক্ষেত্র গ্যাস সংবেদকের ক্ষুদ্র সংস্করণ নির্মাণের সাথে জড়িত যেখানে আলোকক্ষেত্রের কিছু আধুনিকতম প্রযুক্তি ব্যবহার হয়।

পুরস্কার
--------

* ২০০৭ সালে যুব বিজ্ঞানী পুরস্কার।
* ২০১৫ সালে মঙ্গলযান অভিযানে (The Mars Orbiter Mission) অগ্রণী অবদানের জন্য ইসরো দলীয় পুরস্কার।

আগ্রহ
-----

মহাকাশ বিজ্ঞানী হওয়া ছাড়াও মৌমিতা দত্তের সাহিত্য, সৃজনশীল রচনা, আবৃত্তি এবং সঙ্গীতে উৎসাহ আছে।

তথ্যসূত্র
---------

1. 1 2  Kiser, Barbara (২৯ নভেম্বর ২০১৭)। "Rocket woman"। *A view From the Bridge*। Nature.com। ২৬ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০১৮।
2. ↑  Daswani, Divia Thani (২০১৬-০৩-০১)। "The women of ISRO"। *VOGUE India* (ইংরেজি ভাষায়)। ২০১৭-১২-২৬ তারিখে মূল থেকে আর্কাইভ করা। সংগ্রহের তারিখ ২০১৮-০৩-২৬।
3. 1 2  Agarwal, Ipsita (১৭ মার্চ ২০১৭)। "These Scientists Sent a Rocket to Mars for Less Than It Cost to Make "The Martian""। *Wired*। সংগ্রহের তারিখ ২৬ মার্চ ২০১৮।
4. 1 2  Devnath, Vinay (১৬ ফেব্রুয়ারি ২০১৭)। "8 Hardworking ISRO Women Scientists Who Are Breaking The Space Ceilings With Their Work"। *Storypick*। সংগ্রহের তারিখ ২৬ মার্চ ২০১৮।
5. ↑  "Women-Power Moms of Mars Mission"। *Corporate Citizen*। জানুয়ারি ২০১৭। সংগ্রহের তারিখ ২৬ মার্চ ২০১৮।
6. ↑  "WOMAN POWER : MOMS of Mars Mission"। সংগ্রহের তারিখ ১১ এপ্রিল ২০২০।
7. ↑
**মাউন্ট টেন্টো** (জাপানি: 天 都 山, প্রতিবর্ণী. **টেন্টোযান**) বা **টেন্টো পর্বত** হলো জাপানের হোক্কাইডোর আবাশিরি অঞ্চলে অবস্থিত জাতীয়ভাবে মনোনীত প্রাকৃতিক সৌন্দর্যের একটি স্থান। টেন্টো পর্বতের উচ্চতা ২০৭ মিটার। এই পর্বতটি থেকে ওখোতস্ক সমুদ্র, আবাসিরি হ্রদ, নতোরো হ্রদ, টুফুতসু হ্রদ এবং দূরের শিরতোকো উপদ্বীপ এবং আকান আগ্নেয়গিরি কমপ্লেক্সের দিকে প্রাকৃতিক সৌন্দর্যের দৃশ্য উপভোগ করা যায়।

বিবরণ
-----

দর্শনার্থীদের জন্য পাহাড়ের শীর্ষে একটি পর্যবেক্ষণ পাটাতন (অবজারভেশন ডেক) স্থাপন করা হয়েছে। এই অবজারভেশন ডেক বা পর্যবেক্ষণ পাটাতন থেকে শিরেতোকো পর্বতমালার অংশ, বিশেষ করে আবাসিরি হ্রদ, নতোরো হ্রদ, ওখোৎস্ক সাগর, শিরেতোকো উপদ্বীপ এবং শারি ও উনাবেৎসু পর্বতের দৃশ্য উপভোগ করা যায়। দর্শনার্থীদের জন্য অবজারভেটরি ডেক থেকে পর্যবেক্ষণ সম্পূর্ণ বিনামূল্যে উন্মুক্ত। পর্যবেক্ষণকেন্দ্রের পাশেই রয়েছে ওখোৎস্ক ড্রিফট আইসহাউজ ও তেনরিয়ামা সাকুরা উদ্যান। সাকুরা পার্কে প্রায় এক হাজার সার্জেন্ট চেরি (*Prunus sargentii*) ও পিঙ্ক ফ্লাওয়ার গাছ রয়েছে; এই চেরি বৃক্ষের ফুলের প্রদর্শনী পর্যটকদের আকৃষ্ট করে। প্রতি বছর মে মাসে যখন ফুলগুলো ফুটতে শুরু করে, তখন স্থানীয় স্বেচ্ছাসেবীদের পৃষ্ঠপোষকতায় এখানে "তেনরিমা সাকুরা উৎসব" অনুষ্ঠিত হয়।

সুবিধা
------

টেন্টো পর্বত এলাকায় পর্বত চূড়ার পর্যবেক্ষণ কেন্দ্র, ওখোৎস্ক সামুদ্রিক বরফ জাদুঘর, হোক্কাইডো উত্তরাঞ্চলীয় নৃতাত্ত্বিক জাদুঘর, লেক ভিউ স্কি অঞ্চল, দো-তেন্ত পুষ্পোদ্যানসহ অন্যান্য উদ্যানের সুবিধা ছাড়াও পাহাড়ের তীরে আবাশিরি কারাগার জাদুঘরও রয়েছে। তিয়ানইয়ামা অঞ্চলটি আবাশিরি শহরের মধ্যে প্রধান পর্যটন কেন্দ্র।

পাহাড় চূড়ার কাছাকাছি এনএইচকে কিতামি বেতার সম্প্রচার কেন্দ্র এবং একটি বেসরকারি টিভি সম্প্রচার কেন্দ্রও রয়েছে।

যাতায়াত
--------

সিটি সেন্টার থেকে তিয়ানিউ পর্বত হয়ে শহুরে অঞ্চলকে সঙ্গযোগকারী হোক্কাইডো সড়ক নং ৬৮৩ ওকুজেনিয়ামা উদ্যানের মধ্য দিয়ে গমন করে। এছাড়াও জাপানের জাতীয় সড়ক নং ৩৯ থেকে আবাশিরি জেল জাদুঘর হয়ে গমনকারী আবাশিরি-শি তেনরিয়ামা সংযোগ রেখা পর্বতে যাতায়াতের সুবিধা দেয়। সিটি সেন্টার থেকে গাড়িতে এটি মাত্র ১০ মিনিটের দূরত্বে অবস্থিত।

আবাশিরি স্টেশন বা আবাশিরি বাস টার্মিনাল থেকে আবাশিরি বাস কর্তৃপক্ষের একটি যান (আবাশিরি সিটি টুরিজম ফেসিলিটি টুর / তিয়ানিউ পর্বত লাইন) চলাচল করে। শীতকালে চলন বরফের পর্যটন মৌসুমে এ পথে আবাশিরি ড্রিফট আইস সাইটসিয়িং আইসব্রেকার চলাচল করে (এর মাঝে সেবা উমেশিমা মহাসড়ক পর্যন্ত বিস্তৃত হয়)।

চিত্রশালা
---------

|  |  |  |  |
| --- | --- | --- | --- |
| স্বর্গসম পাহাড় | মাউন্ট তিয়ানমু অবজারভেটরি ওখৎস্ক ফ্লো আইস মিউজিয়াম | ওল্ড হ্যাভেন হিল অবজারভেটরি ওখৎস্ক ফ্লো আইস মিউজিয়াম | স্বর্গসম পার্বত্য উপত্যকার থেকে হ্রদের দৃশ্য |

আরো দেখুন
---------

* জাপানের স্মৃতিসৌধ

তথ্যসূত্র
---------

1. ↑  "Hokkaido Information Portal. JTB Hokkaido Co. Ltd. [ 2016-01-28 ] (Chinese (台灣)) ."। ২০১১-১২-২৯ তারিখে মূল থেকে আর্কাইভ করা।
2. ↑  "Abashiri. Abashiri City Government. [ 2016-01-28 ] (Japanese) ."। ২০১৬-০৮-১৮ তারিখে মূল থেকে আর্কাইভ করা।
**খন্দকার গোলাম মোস্তফা বাটুল** (৩০ সেপ্টেম্বর ১৯৪৩–৩ সেপ্টেম্বর ২০২০) বাংলাদেশের রংপুর জেলার রাজনীতিবিদ, সাংবাদিক ও মুক্তিযোদ্ধা যিনি রংপুর-১১ আসনের সংসদ সদস্য ছিলেন। তিনি রংপুর থেকে প্রকাশিত দৈনিক দাবানল পত্রিকার সম্পাদক ও প্রকাশক ছিলেন।

প্রাথমিক জীবন
-------------

খন্দকার গোলাম মোস্তফা ৩০সেপ্টেম্বর ১৯৪৩ রংপুরের মিঠাপুকুরের বালারহাট ইউনিয়নের বুজরুক ঝালাই গ্রামে জন্মগ্রহণ করেন। তার পিতা মৃত মোজাম্মেল হক খন্দকার ছিলেন চিকিৎসক ও মাতা মৃত মাজেদা বেগম গৃহিণী। কোনাপাড়া প্রাথমিক বিদ্যালয় থেকে প্রাথমিক শিক্ষা সমাপ্তির পর ১৯৬০ সালে কৈলাশরঞ্জণ স্কুল থেকে মেট্রিকুলেশন পাস করেন। কারমাইকেল কলেজ থেকে উচ্চ মাধ্যমিক পাস করে রংপুর সরকারি কলেজ থেকে স্নাতক পাশ করেন।

তার বড় ছেলে খন্দকার মোস্তফা মোর্শেদ ব্যবসায়ী, ছোট ছেলে খন্দকার মোস্তফা সরওয়ার সাংবাদিক, একমাত্র মেয়ে সোনিয়া মোস্তফা ২০ অক্টোবর ২০১৯ সালে মৃত্যুবরণ করেছেন।

রাজনৈতিক জীবন
-------------

খন্দকার গোলাম মোস্তফা স্কুল থেকেই সাংবাদিকতা ও রাজনৈতিক জীবন শুরু করেন। ১৯৬৫-১৯৬৬ মেয়াদে রংপুর সরকারি কলেজের জিএস নির্বাচিত হন তিনি। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। মুক্তিযোদ্ধে তিনি সরাসরি অংশগ্রহণ করেন।

তিনি রংপুর থেকে ১৯৮১ সালে দৈনিক দাবানল ও সাপ্তাহিক মহাকাল প্রকাশনা শুরু করেন। ছিলেন রংপুর প্রেসক্লাবের সভাপতি।

১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি তৎকালীন রংপুর-১১ আসন থেকে সংসদ সদস্য নির্বাচিত হন। ১৯৮৬ সালে তিনি জাতীয় পার্টিতে যোগ দিয়ে রংপুর জেলার সাধারণ সম্পাদক হিসেবে দায়িত্ব পালন করেন। ছিলেন রংপুর জেলা মোটর শ্রমিক ইউনিয়নের প্রতিষ্ঠাতা।

মৃত্যু
------

খন্দকার গোলাম মোস্তফা ৩ সেপ্টেম্বর ২০২০ সালে রংপুর মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন। রংপুরের মুন্সীপাড়া মুক্তিযোদ্ধা কবরস্থানে রাষ্ট্রীয় মর্যাদায় তাকে সমাহিত করা হয়।

তথ্যসূত্র
---------

1. 1 2  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।
2. ↑  রংপুর ব্যুরো (৪ সেপ্টেম্বর ২০২০)। "সাংবাদিকতায় উত্তরাঞ্চলের আলোকবর্তিকা বাটুল আর নেই"। *দৈনিক যুগান্তর*। ১৫ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।
3. 1 2 3 4 5  রংপুর, স্টাফ রিপোর্টার (৩ সেপ্টেম্বর ২০২০)। "দৈনিক দাবানল সম্পাদক ও সাবেক এমপি বাটুল আর নেই"। *দৈনিক ইত্তেফাক*। ১৫ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।
4. ↑  "রংপুর জেলা, পত্রপত্রিকা"। *বাংলাদেশ জাতীয় তথ্য বাতায়ন*। ১৫ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।
5. ↑  রংপুর অফিস (৪ সেপ্টেম্বর ২০২০)। "রংপুরে সাংবাদিক গোলাম মোস্তফা মারা গেছেন"। *দৈনিক সমকাল*। ১৫ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০২০।
১৯৮০ সালের মাঝামাঝি কোলন, হংকং -এর একটি তেল ডিপো। ডিপোটি লাগুনা শহরের একটি আবাসিক এলাকায় ৮০-এর দশকের শেষ দিকে এবং ৯০ দশকের প্রথম দিকে পুনঃবিন্যাস করা হয়েছিল।
এন্টার্কটিকাতে ম্যাকমুরদো স্টেশনয়ে ট্যাঙ্ক ফার্ম 
একটি তেল ডিপ (কখনও কখনও একটি ট্যাংক খামার, ইনস্টলেশন বা তেল টার্মিনাল বলা হয়) তেল অথবা পেট্রোকেমিক্যাল পণ্য সংরক্ষণের জন্য একটি শিল্প সুবিধা এবং যা থেকে এই পণ্য সাধারণত ব্যবহারকারীদের বা অন্য সঞ্চয় স্থানে সরবরাহ করা হয়। একটি তেলের ডিপ সাধারণত মাটির নিচের বা মাটির উপরে ট্যাংক নিয়ে গঠিত। তেলের ডিপ থেকে ট্যাঙ্কার বা অন্যান্য যানবাহন (যেমন বার্জ) বা পাইপলাইন মধ্যে তেল সরবরাহ করা হয়।

তেল ডিপোগুলি সাধারণত তেলের শোধনাগারের কাছে অবস্থিত হয় অথবা এমন স্থানে যেখানে পণ্য ধারণকারী সামুদ্রিক ট্যাঙ্কারগুলি তাদের পণ্যসম্ভার খালাস করতে পারে। কিছু ডিপো পাইপলাইনগুলির সাথে যুক্ত থাকে যা থেকে তারা তাদের সরবরাহ স্থানগুলি্র সাথে যুক্ত থাকে এবং ডেপগুলি রেল দ্বারা, বার্জ দ্বারা এবং সড়ক ট্যাঙ্কার (কখনও কখনও "ব্রিজিং" নামে পরিচিত) দ্বারা তেল পরিবহন করে।

বেশিরভাগ তেল ডিপোগুলি তাদের স্থল থেকে চালানো সড়ক ট্যাঙ্কার এবং এই যানবাহনগুলি পেট্রোল স্টেশনগুলি বা অন্য ব্যবহারকারীদের কাছে পণ্যগুলি পরিবহন করে।

একটি তেল ডিপো একটি তুলনামূলকভাবে অপ্রচলিত সুবিধা যেটি (বেশিরভাগ ক্ষেত্রেই) সাইটে কোন প্রক্রিয়াকরণ বা অন্যান্য রূপান্তর হয় না। ডিপোগুলি (পণ্য যা একটি রিফাইনারি থেকে) তাদের চূড়ান্ত গ্রাহকদের সরবরাহের জন্য উপযুক্ত। আধুনিক ডেপুটগুলি অতীতের মত একই ধরনের ট্যাঙ্ক, পাইপলাইন এবং গেন্টরিগুলি রয়েছে এবং সেই সাথে স্থানটিতে বেশিরভাগ সয়ংক্রিও প্রযুক্তি রয়েছে, তবে সময়ের সাথে ডিপ কার্যক্রমের কিছু গুরুত্বপূর্ণ পরিবর্তন হয়েছে।

স্বাস্থ্য, নিরাপত্তা এবং পরিবেশ
-------------------------------

তথ্যসূত্র
---------

বহিঃসংযোগ
---------
*দ্য আর্ল অফ অ্যাবোইন*, যা "পেগি আরভিন" নামেও পরিচিত, একটি লোক গান যা একজন আর্ল অফ অ্যাবোয়নের সম্পর্কে যিনি ব্যভিচারে জড়িত ছিলেন। এর বিকল্প শিরোনামটি তাঁর স্ত্রী পেগি আরভিনের হতাশাকে তুলে ধরে। গানটি কোনো ঐতিহাসিক ঘটনার উপর ভিত্তি করে তৈরি নয়, বরং "বিভ্রান্তিকর" ঘটনা নিয়ে গঠিত বলে অনেকে মত প্রকাশ করে থাকেন।

আমেরিকান লোকসাহিত্যিক কেনেথ এস গোল্ডস্টেইনের মতে, "যদিও অ্যাবোয়নের প্রথম আর্ল একজন আরভিনের সাথে বিবাহবন্ধনে আবদ্ধ হন, এই গীতিনাট্যটি কোনো বাস্তব ঘটনার উপর ভিত্তি করে নয়।"

গানটির রাউড সূচক নম্বর ৯৯ এবং চাইল্ড ব্যালাড নম্বর ২৩৫।

সারমর্ম
-------

দ্য আর্ল অফ অ্যাবোইন তার স্ত্রীকে (পেগি আরভিন বা পেগি ইওয়ান) রেখে লন্ডনে যান। তাঁর স্ত্রী তখন জানতে পারেন যে, আর্ল অন্য নারীর সাথে সম্পর্কে জড়িত। তাই আর্ল ফিরে আসার পর তিনি আর্লে‌র জন্য একটি নাটকের ব্যবস্থা করেন, যার গল্পে তাঁকে অপমান করা হয়। দ্য আর্ল অফ অ্যাবোইন ক্ষিপ্ত হয়ে আবারও স্ত্রীকে ত্যাগ করেন। পরবর্তীতে আর্লে‌র স্ত্রী মৃত্যুবরণ করেন এবং আর্ল‌ অনুতপ্ত হন।

পরবর্তী ইতিহাস
--------------

* ১৯৫৬ সালে লোক সঙ্গীতশিল্পী ইওয়ান ম্যাককল তাঁর এবং এ.এল. লয়েডের রিভারসাইড অ্যান্থলজি দ্য ইংলিশ অ্যান্ড স্কটিশ পপুলার ব্যালাডস (দ্য চাইল্ড ব্যালাডস) এর চতুর্থ খণ্ডে এই গানটির একটি প্রচ্ছদ অন্তর্ভুক্ত করেন।
* ১৯৭৭ সালে, লোক সঙ্গীতশিল্পী জুন তাবর তাঁর টপিক অ্যালবাম অ্যাশেস অ্যান্ড ডায়মন্ডস-এ এই গানটির একটি প্রচ্ছদ অন্তর্ভুক্ত করেছিলেন, যার গিটারে ছিলেন নিক জোনস এবং সিন্থেসাইজারে ছিলেন জন গিলাস্পি।

তথ্যসূত্র
---------

1. ↑  "The Earl Aboyne"। *VWML.org*। সংগ্রহের তারিখ ডিসেম্বর ২৮, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "The Earl of Aboyne"। *MainlyNorfolk.info*। সংগ্রহের তারিখ ডিসেম্বর ২৮, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**নদীর তীরে মধ্যযুগীয় নগর** (জার্মান: *Mittelalterliche Stadt am Fluss*) ১৮১৫ সালে প্রুশিয়ান স্থপতি/চিত্রশিল্পী কার্ল ফ্রেডরিখ শিনকেলের ক্যানভাসে অঙ্কিত তৈলচিত্র। চিত্রকর্মটি ১৯৮০ সালে বিবিসি ২ চ্যানেলে প্রচারিত হান্ড্রেড গ্রেট পেইন্টিংস অনুষ্ঠানের সেরা চিত্রকর্মের তালিকায় স্থান করে নেয়। চিত্রটি বর্তমানে জার্মানির বার্লিনে অল্টে ন্যাশনালগ্যালারির সংগ্রহে রয়েছে।

পটভূমি
------

কার্ল ফ্রেডরিখ শিনকেল একজন প্রশিক্ষিত স্থপতি ছিলেন, কিন্তু প্রুশিয়ায় নেপোলিয়নের আধিপত্যের সময় তিনি মঞ্চ সজ্জা ও চিত্রাংকনে হাত দিয়েছিলেন। ১৮১৫ সালে নেপোলিয়নের পরাজয়ের পর তিনি প্রুশিয়ার রাষ্ট্রীয় স্থপতি নিযুক্ত হন এবং বার্লিন নগর কেন্দ্রের বেশিরভাগ পুনর্গঠনের দায়িত্বে ছিলেন। *নদীর তীরে মধ্যযুগীয় নগর* সেসময়ে অঙ্কন করেছিলেন।

বর্ণনা
------

*নদীর তীরে মধ্যযুগীয় নগর*-এ একটি কাল্পনিক জার্মান প্রাকৃতিক দৃশ্য তুলে ধরেছে। চিত্রে আকাশে কালো মেঘের পটভূমিতে রঙধনু, বৃষ্টির পর আলোকোজ্জ্বল দিনের পরিবেশকে নির্দেশ করে। রঙধনু দ্বারা ফ্রেমবন্দি সূর্যালোকিত গথিক স্থাপত্যের ক্যাথেড্রাল, এই চিত্রের দৃষ্টি আকর্ষী ও প্রভাবশালী বৈশিষ্ট্য। নদী তীরের শহরকে ক্যাথেড্রালের পশ্চাতে স্থান দেয়া হয়েছে। ক্যাথেড্রালের দিকে মধ্যযুগীয় পোশাক পরিহিত মানুষের একটি শোভাযাত্রা যাচ্ছে। এই চিত্রের মাধ্যমে শিনকেল, বছরের পর বছর নিপীড়নের পর পুনরুজ্জীবিত প্রুশিয়ায় একটি গুরুত্বপূর্ণ প্রতিষ্ঠান হিসেবে চার্চের মৌলিক অবস্থানকে দৃঢ়ভাবে উপস্থাপন করেছেন।

কৃতিত্ব
-------

এডউইন মুলিনন্সের পরিকল্পনায় দ্বাদশ শতাব্দী হতে ১৯৫০ দশক পর্যন্ত চিত্রকর্ম নিয়ে ১৯৮০ সালে বিবিসি ২ চ্যানেলে 'হান্ড্রেড গ্রেট পেইন্টিংস' শিরোনামের ধারাবাহিক প্রামাণ্যচিত্র প্রচারিত হয়েছিল। সেরাচিত্রের এই প্রামাণ্য অনুষ্ঠানে শিনকেলের এই চিত্রটিকে উপস্থাপন করা হয়েছিল।

তথ্যসূত্র
---------

* চিত্রকর্ম প্রবেশদ্বার
* জার্মানি প্রবেশদ্বার

1. ↑  "Top 100 Great Paintings"। *www.toperfect.com*। ২০২১-০১-১০ তারিখে মূল থেকে আর্কাইভ করা। সংগ্রহের তারিখ ২০২১-০১-০৭।
2. 1 2  "Mittelalterliche Stadt an einem Fluß - Bild & Pendant"। Staatliche Museen zu Berlin। ১২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২০।
3. ↑  Facos, Michelle। *An Introduction to Ninetenth Century Art*। পৃষ্ঠা 105।
4. ↑  100 Meisterwerke, Video, Part 2 Staatliche Museen, Preussischer Kulturbesitz, Nationalgalerie Berlin
5. ↑  100 Meisterwerke, Vol. 3, Chapter 1: Nationalgalerie, Berlin (West)
**স্কটিশ জুনিয়র ফুটবল অ্যাসোসিয়েশন** (ইংরেজি: Scottish Junior Football Association; এছাড়াও সংক্ষেপে **এসজেএফএ** নামে পরিচিত) হচ্ছে স্কটল্যান্ডের ফুটবলের নিয়ন্ত্রক সংস্থা। এটি স্কটিশ ফুটবল অ্যাসোসিয়েশন দ্বারা অনুমোদিত একটি ফুটবল সংস্থা, যারা স্কটল্যান্ডের জ্যেষ্ঠ পর্যায়ের ফুটবল নিয়ন্ত্রণ করে; এখানে "জ্যেষ্ঠ" শব্দটি খেলোয়াড়দের বয়সের বদলে ফুটবল খেলার স্তরকে বোঝায়। এই পর্যায়ের সবচেয়ে কাছাকাছি সমতুল্য পরিভাষা হচ্ছে ইংল্যান্ডের লীগ বহির্ভূত ফুটবল, পার্থক্য হচ্ছে যে স্কটল্যান্ডের জ্যেষ্ঠ পর্যায়ের ফুটবল একইভাবে স্কটল্যান্ডের ফুটবল লীগ ব্যবস্থায় সমন্বিত নয়। এই সংস্থাটি ১৮৮৬ সালে প্রতিষ্ঠিত হয়েছে। এটি প্রতিষ্ঠার ০০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ০০ বছর পর ০০০১ সালে সংস্থাটি তাদের আঞ্চলিক সংস্থা টেমপ্লেটঅসংক্ষেপর সদস্যপদ লাভ করে। এই সংস্থার সদর দপ্তর স্কটল্যান্ডের রাজধানী গ্লাসগোর হ্যাম্পডেন পার্কে অবস্থিত।

এই সংস্থাটি স্কটল্যান্ডের জ্যেষ্ঠ পর্যায়ের ফুটবল নিয়ন্ত্রণ করার পাশাপাশি উক্ত পর্যায়ের সকল কার্যক্রম পরিচালনা করে। এরপূর্বে স্কটিশ জুনিয়র এফএ ছিল, যা অক্টোবর ১৮৮০ সালে গ্লাসগোতে প্রতিষ্ঠিত হয়। উক্ত সংস্থাটি ১৮৮০–৮১ মৌসুমে একটি স্কটিশ জুনিয়র কাপ প্রতিযোগিতা পরিচালনা করে, কিন্তু ঐ মৌসুম শেষে সংস্থাটি বিলুপ্ত হয়েছে বলে ধারণা করা হয়।

তথ্যসূত্র
---------

1. ↑  "SJFA Restructuring & Staffing"। সংগ্রহের তারিখ ১ ডিসেম্বর ২০২০।
2. ↑  The dutiful game: Welcome to the world of junior football in Scotland  ওয়েব্যাক মেশিনে আর্কাইভকৃত ৩১ ডিসেম্বর ২০১৯ তারিখে, The Scotsman, 23 May 2010
3. ↑  The Rise of the Juniors, Craig Anderson, In Bed With Maradona, 2 November 2010
4. ↑  Why Junior football should never grow up, Scott Fleming, Nutmeg Magazine, 1 December 2016

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন (ইংরেজি)

টেমপ্লেট:স্কটিশ ফুটবল অ্যাসোসিয়েশন
টেমপ্লেট:স্কটিশ জুনিয়র ফুটবল অ্যাসোসিয়েশন

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
তেবাড়িয়া তিন গম্বুজ জামে মসজিদ নিবন্ধের সাথে বিভ্রান্ত হবেন না।
**তেবাড়িয়া জামে মসজিদ** বাংলাদেশের টাঙ্গাইল জেলার সলিমাবাদের তেবাড়িয়া গ্রামে অবস্থিত একটি মসজিদ। এটি মৃধা বংশোদ্ভূত আব্দুল মালেক খা মৃধা সপ্তদশ শতাব্দীর শুরুতে এই মসজিদটি নির্মাণ করেন। সম্পূর্ণ মোঘল স্থাপত্যে সমৃদ্ধ মসজিদটির একেবারেই পাড় ঘেসে শ্রোতস্বিনী যমুনা প্রবাহিত ছিল। কথিত আছে বহু দুর থেকে পাড় ভাঙ্গার মধ্য দিয়ে যমুনা একবার মসজিদের কাছে এসেই ধমকে দাঁড়ায় এবং তারপর থেকে চর জেগে জেগে যমুনা আবার দুরের গ্রামে অবস্থান নেয়। এলাকার বিভিন্ন ধর্মের মানুষের কাছে এই মসজিদের ধর্মীয় বিশ্বাসের মহাত্ন এখনও প্রবল। স্থানীয় তালুকদার পরিবারই বংশানুক্রমে এই মসজিদের মতুয়াল্লির দায়িত্ব পালন করে থাকেন।

আরও দেখুন
---------

* বাংলাদেশের মসজিদের তালিকা
* ঢাকা বিভাগের মসজিদের তালিকা

তথ্যসূত্র
---------

1. ↑  "সুপরিচিত টাঙ্গাইল ভ্রমণ - Bangladesh Travel and Tourism News : Bangladesh Tour spot news, embassy news, hotel news, Air lines news,"। *bdtravelnews.com*। ১৭ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৭।
**খিচড়া** (উর্দুঃ کھچڑا) একধরনের হালিম জাতীয় খাবার যা দক্ষিণ এশিয়ার মুসলমান জনগোষ্ঠীর মধ্যে খুবই জনপ্রিয়। সারাবছরই খিচড়া খাওয়া হলেও পবিত্র রমজান মাসে খিচড়ার চাহিদা বেশি থাকে। গরুর গোশত, মসুরের ডাল এবং মসলা সহযোগে এটা তৈরী করা হয়, ধীরে ধীরে রান্না করে একটি ঘন পেস্ট প্রস্তুত করা হয়।

ডালীম এবং খিচড়া
----------------

Khichuri, a bangali dish
দক্ষিণ এশিয়ায় ডালীম এবং খিচড়া একই উপকরণে তৈরী করা হয়। তবে ডালীমে মাংসকে জ্বাল দিয়ে ডালের সংগে মিশিয়ে ফেলা হয় অন্যদিকে খিচড়াতে মাংসের টুকরা গুলো কিউব আকারেই থাকে।

খিচড়া এবং খিচুড়ি
------------------

Korai Khichuri, a bangali dish
খিচড়া হচ্ছে হালীম জাতীয় খাবার যা মাংস দিয়ে তৈরী হয় অন্যদিকে খিচুড়ি হচ্ছে নিরামিষভোজী খাবার যা ভাত এবং ডাল দিয়ে তৈরী হয়। তবে বর্তমান সময়ে গরু, মুরগী, খাসির মাংস দিয়েও খিচুড়ি রান্না করা যা ভুনা খিচুড়ি নামে সমধিক পরিচিত। এছাড়া রেস্টুরেন্ট সমূহে কড়াই খিচুড়ি সহ একাধিক খিচুড়ি আইটেম পাওয়া যায়।

তথ্যসূত্র
---------

1. ↑  "The slow-cooked goodness of Haleem"। *The Times of India*। সংগ্রহের তারিখ ২৮ নভেম্বর ২০১৪।
2. ↑  "সংরক্ষণাগারভুক্ত অনুলিপি"। ২৭ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৬।